Marekani yaamua: Kuhusu Trump, Clinton na Bangi\nIkiwa watapiga kura ya ndio karibu robo ya wamarekani watakuwa na kibali cha sheria cha kuvuta mmea huo kwa kujifurahisha ama sababu za matibabu

 Katika majimbo tisa , katika siku  ambayo uchaguzi unafanyika, wapiga kura  watapata fursa pia  kuwa na  kauli yao kuhusu kuidhinishwa kisheria kwa matumizi ya bangi. 

Ikiwa watapiga kura ya ndio karibu robo ya wamarekani watakuwa na kibali cha sheria cha kuvuta mmea huo kwa  kujifurahisha ama  sababu za   matibabu  watakapotimiza  umri unaokubalika kisheria.

 Katika kipindi cha miaka 20 suala hili lilikuwa ni mwiko nchini Marekani.

Jimbo la California  lenye wakazi karibu milioni 39 itashuhudia mabadiliko hayo Jumanne.

Masanduku ya kupigia kura  katikja majimbo matano  - Nevada, Arizona, Massachusetts na  Maine, pamoja na California - yatajumuisha chaguo la kuwaruhusu watu wenye umri wa miaka 21 kutumia dawa hiyo ya kulevya kujifurahisha.  

Wapiga kura katika majimbo mengine  manne - Florida, Montana, North Dakota na Arkansas - watapiga kura kuruhusu wagonjwa kupata bangi kwa sababu za kimatibabu  ama kupanua zaidi  kanuni za sheria ya  sasa  juu ya kuhalalisha kisheria mmea huo kwa sababu za tiba.

 Nchini Marekani majimbo  25 tayari yameidhinisha kisheria matumizi ya  marijuana kwa sababu za kimatibabu , huku mengine manne yakiidhinisha  muhadarati huo kwa matumizi ya kujifurahisha : Washington, Oregon, Colorado and Alaska, pamoja na mji mkuu wa Marekani Washington DC.

Mabadiliko ya sheria yanaonekana kufanikiwa,  kwa mujibu wa kura za maoni, na yatawabadilisha wakazi wa maeneo ya mwambao wa magharibi mwa Marekani, kuanzia  New Mexico  hadi  jimbo la Washington na  Alaska, kuwa waraibu wa uvutaji wa bangi.

Walau bangi inaweza kuwasaidia kupunguza maumivu yao, ikiwa hawatapata rais wampendao.

\n\ntl;dr:
Kando na kumpa  rais mpya, wamarekani wanakaribia kuamua ikiwa  watapanua eneo kubwa zaidi ambako bangi inakubalika kisheria.